Στοιχεία ιστορίας ζωής του ενδημικού είδους ψαριού Alburnus vistonicus
Creators: name: Τσακούμης, Εμμανουήλ Απόστολου
Publisher: name: Aristotle University of Thessaloniki
Year: 2016
Subjects: στοιχεία ιστορίας ζωής
πρωτεΐνες θερμικού πλήγματος
Alburnus vistonicus
life history traits
heat shock proteins

description: Σκοπός της παρούσας εργασίας ήταν η εκτίμηση ορισμένων στοιχειών της ιστορίας ζωής του ενδημικού είδους ψαριού Alburnus vistonicus Freyhof &amp; Kottelat, 2007, η διερεύνηση πιθανών διαφορών της δυναμικής των ιχθυοπληθυσμών μεταξύ λιμναίων και ρεόντων υδάτινων οικοσυστημάτων, καθώς και η επίδραση των περιβαλλοντικών παραμέτρων στην κατανομή, αφθονία και φυσιολογία του είδους. Πραγματοποιήθηκαν δειγματοληψίες στις λίμνες Βιστωνίδα και Ισμαρίδα και στους ποταμούς Κομψάτο, Κόσυνθο, Τραύο, Φιλιούρη και Βοσβόζη (Οκτώβριος 2014 - Σεπτέμβριος 2015). Στα λιμναία οικοσυστήματα χρησιμοποιήθηκαν απλάδια βενθικά δίχτυα τύπου Nordic, ενώ στα ρέοντα εφαρμόστηκε η μέθοδος της ηλεκτραλιείας. Ταυτόχρονα, καταγράφονταν τιμές φυσικών και χημικών παραμέτρων του νερού και λαμβάνονταν ιστοί βραγχίων και ήπατος από 5 άτομα από τη λίμνη Βιστωνίδα για την ανοσοανίχνευση των πρωτεϊνών θερμικού πλήγματος Hsp70 και Hsp90. Επίσης, μετρήθηκε το ολικό μήκος (TL, cm ± 0,1) και βάρος (W, g ± 0,1) των ατόμων. Το είδος Alburnus vistonicus καταγράφηκε στην πλειονότητα των σταθμών δειγματοληψίας. Στη λίμνη Βιστωνίδα συλλέχθηκαν άτομα μεγαλύτερου μήκους και βάρους συγκριτικά με τους ποταμούς (one-wayANOVA, p&lt;0,05). Οι αναλογίες φύλου (♂:♀) για κάθε πληθυσμό δεν διέφεραν στατιστικά σημαντικά από την αναλογία 1:1 (χ2test, p&gt;0,05). Επίσης, στα λιμναία συστήματα δεν υπήρξε συσχέτιση μεταξύ των περιβαλλοντικών παραμέτρων και της αφθονίας του είδους (R2= 0,087, p=0,03), ενώ στα ρέοντα η σχέση αυτή βρέθηκε σημαντική (R2= 0,304, p= 0,04). Στον πληθυσμό του είδους από τη λίμνη Βιστωνίδα αναγνωρίστηκαν 8 ηλικίες, 5 ηλικίες στα άτομα από τους ποταμούς Κομψάτο και Κόσυνθο, 3 ηλικίες στον πληθυσμό από τον ποταμό Βοσβόζη και 2 στα άτομα από τον ποταμό Φιλιούρη. Η αύξηση του είδους διέφερε μεταξύ των πληθυσμών στα λιμναία και ρέοντα συστήματα. Στην πλειονότητα των περιπτώσεων ήταν θετική αλλομετρική (b&gt;3), εκτός από ορισμένες, που βρέθηκε ισομετρική (b= 3). Στη λίμνη Βιστωνίδα υπολογίστηκε η μέγιστη τιμή ασυμπτωτικού μήκους (L∞= 36,46 cm) και η ελάχιστη τιμή ρυθμού αύξησης (Κ= 0,16 έτη-1), ενώ στον ποταμό Βοσβόζη προέκυψαν τα αντίθετα αποτελέσματα (L∞= 15,03 cm και Κ= 0,62 έτη-1). Η ελάχιστη τιμή της παραμέτρου t0 υπολογίστηκε για τον πληθυσμό στον ποταμό Κομψάτο (t0= -1,23 έτη) και η μέγιστη για τον αντίστοιχο στον ποταμό Βοσβόζη (t0= -0,61 έτη). Επιπλέον, η μέγιστη τιμή φυσικής θνησιμότητας (Μ= 1,21 έτη-1) υπολογίστηκε για τον πληθυσμό του ποταμού Βοσβόζη και η ελάχιστη για αυτόν της λίμνης Βιστωνίδας (Μ= 0,41 έτη-1). Η μέγιστη διάρκεια ζωής (tmax= 18,24 έτη) υπολογίστηκε για τον πληθυσμό της λίμνης Βιστωνίδας και η ελάχιστη για αυτόν του ποταμού Βοσβόζη (tmax= 4,24 έτη). Τα επίπεδα έκφρασης της πρωτεΐνης Hsp70 στα βράγχια και στο ήπαρ δεν εμφάνισαν ορισμένο πρότυπο και δεν σχετίστηκαν με κάποια από τις περιβαλλοντικές παραμέτρους. Αντίθετα, τα επίπεδα έκφρασης της Hsp90 εμφάνισαν εποχικότητα, σχετίστηκαν με την αγωγιμότητα στα βράγχια, ενώ στο ήπαρ με καμία από τις περιβαλλοντικές παραμέτρους. Η παρούσα διπλωματική εργασία εντάχθηκε στο πλαίσιο του έργου «Έρευνα και προτάσεις για την προστασία των υπό εξαφάνιση ενδημικών ειδών της Ιχθυοπανίδας των λιμνών Βιστωνίδας και Μητρικού (Alosa vistonica &amp; Alburnus vistonicus)», το οποίο προκηρύχθηκε και χρηματοδοτήθηκε από το Φορέα Διαχείρισης Δέλτα Νέστου - Βιστωνίδας - Ισμαρίδας.
description: The aim of the study was to estimate some life-history traits of the endemic fish species Alburnus vistonicus Freyhof &amp; Kottelat, 2007, to search for possible differences in fish population dynamics between lentic and lotic ecosystems and to assess the possible impact of environmental parameters on the distribution, abundance and physiology of the species. Samplings were conducted in Lakes Vistonida and Ismarida and in Kompsatos, Kosynthos, Travos, Filiouris and Vosvozis Rivers (October 2014 - September 2015). In lentic ecosystems demersal Nordic type gill-nets were used, while in lotic ecosystems electrofishing was conducted. Subsequently, some physical and chemical water parameters were measured in situ. Moreover, the gills and liver of 5 individuals from Lake Vistonida were taken for the immunoassay of proteins Hsp70 and Hsp90. Also, the total length (TL, cm ± 0.1) and weight (W, g ± 0.1 ) of all individuals were measured. Alburnus vistonicus was recorded in most sampling stations. In Lake Vistonida larger and heavier individuals were collected compared to those from rivers (one-way ANOVA, p&lt;0,05). Sex ratios (♂:♀) for each population did not differ significantly from ratio 1:1 (χ2 test, p&gt; 0.05). In lentic ecosystems no correlation was evident between environmental parameters and species numerical abundance (R2= 0,087, p=0,03), while in lotic ecosystems such correlation was evident (R2= 0,304, p= 0,04). Eight ages were identified for the population of Lake Vistonida, five for the individuals from Kompsatos and Kosynthos Rivers, three for the population of Vozvozis River and two for the individuals from Filiouris River. Differences in growth were observed between populations from lentic and lotic ecosystems. Species growth was allometric (b&gt; 3), with the exception of some cases where it was found isometric (b= 3). Population from Lake Vistonida had the maximum asymptotic length (L∞= 36.46 cm) and the lowest growth rate (K = 0.16 year-1), whereas the opposite was calculated for Vosvozis River population (L∞= 15.03 cm and K= 0.62 years-1). The minimum value of the parameter t0 was calculated for the population from Kompsatos River (t0= -1.23 years) and the maximum for the one from Vozvozis River (t0= -0.61 years). Additionally, the maximum value of natural mortality was calculated for the population from Vozvozis River (M= 1.21 year-1) and the minimum for the one from Lake Vistonida (M= 0.41 year-1). The maximum value of lifespan was calculated for the individuals from Lake Vistonida (tmax= 18.24 years) and the minimum for those from Vozvozis River (tmax= 4.24 years). The expression levels of the protein Hsp70 in gills and liver did not show a specific standard and were not associated with any of the environmental parameters. In contrast, the expression levels of Hsp90 exhibited seasonality and were associated mainly with conductivity in gills, while in liver with none of the environmental parameters. Part of the present study was carried out in the frame of the research project "Study and management proposals for the two endemic and under extinction fish species of lakes Vistonida and Mitrikou "Alosa vistonica &amp; Alburnus vistonicus", which was funded by the Delta Nestos - Vistonida - Ismarida Management Body.